ஏற்கனவே மாசுக்கட்டுப்பாட்டு விதிகளை மீறியமை மற்றும் மக்களின் பாதுகாப்புக் காரணங்களுக்காக சென்னை உயர்நீதிமன்றம் இந்த ஆலையை நிரந்தரமாக மூட உத்தரவிட்டிருந்தது. தற்போது வழக்கு உச்ச நீதிமன்றத்தில் தீர்ப்பிற்காக ஒத்தி வைக்கப்பட்டுள்ளது. இந்த வழக்கில் இந்திய தொழிற்சங்க மையம் (சிஐடியு) தூத்துக்குடி மாவட்டக்குழு இந்த ஆலையை நிரந்தரமாக மூட வேண்டும் என்று வாதாடியிருக்கிறது. இந்நிலையில் இந்த சம்பவம் நிகழ்ந்துள்ளது. ஸ்டெர்லைட் நிர்வாகம் மக்கள் நலனைப் பற்றியோ சுற்றுச் சூழலைப் பற்றியோ எவ்வித அக்கறையுமின்றி செயல்படுவதை நிரூபிக்கும் வண்ணம் மேலும் ஒரு சம்பவமாக இது இருக்கிறது.